**KLAIPĖDOS RAJONO SAVIVALDYBĖS TARYBOS 2022-01-27 POSĖDYJE**

**PRIIMTŲ SPRENDIMŲ SĄRAŠAS**

|  |  |  |
| --- | --- | --- |
| **Sprendi****mo Nr.** | **Sprendimo pavadinimas**  | **Sprendimo esmė** |
| T11-1 | Dėl atleidimo nuo vietinės rinkliavos mokėjimo už leidimo prekiauti ar teikti paslaugas Klaipėdos rajono savivaldybės tarybos nustatytose viešosiose vietose išdavimą.  | Pritarta atleisti fizinius ir juridinius asmenis nuo vietinės rinkliavos mokėjimo už leidimo prekiauti ar teikti paslaugas Klaipėdos rajono savivaldybės tarybos nustatytose viešosiose vietose išdavimą nuo 2022-02-01 iki 2022-06-30. |
| T11-2 | Dėl Klaipėdos rajono savivaldybės tarybos 2020 m. spalio 29 d. sprendimo Nr. T11-381 „Dėl Klaipėdos rajono viešųjų vietų, kuriose leidžiama prekiauti ir teikti paslaugas nustatymo“ pakeitimo.  | Pakeistas nustatytų Klaipėdos rajono viešųjų vietų, kuriose leidžiama prekiauti, teikti paslaugas sąrašas, numatant naujas prekybos, paslaugų tekimo vietas Doviluose ir Drevernoje. |
| T11-3 | Dėl Klaipėdos rajono savivaldybės tarybos 2015 m. spalio 29 d. sprendimo Nr. T11-338 „Dėl savivaldybės būstų ir socialinių būstų nuomos mokesčio dydžių“ pakeitimo.  | Nustatyti Klaipėdos rajono savivaldybei nuosavybės teise priklausančių socialinių būstų nuomos mokesčio dydžiai. |
| T11-4 | Dėl gatvių pavadinimų suteikimo.  | Suteikti gatvėms pavadinimai:1. Dauparų Kvietinių seniūnijoje, Eglynų kaime, Genšeliškių gatvės pavadinimas (pagal gatvių išdėstymo planą).2. Kretingalės seniūnijoje, Peskojų kaime, Rušpelkių gatvės pavadinimas (pagal gatvių išdėstymo planą).3. Sendvario seniūnijoje, Gvildžių kaime, Endriaus Borcherto gatvės pavadinimas (pagal gatvių išdėstymo planą). |
| T11-5 | Dėl gatvės geografinių charakteristikų keitimo.  | Pakeistos Žiedų gatvės, esančios Gobergiškės kaime, Dauparų-Kvietinių seniūnijoje, geografinės charakteristikos. |
| T11-6 | Dėl Klaipėdos rajono savivaldybės tarybos 2021 m. liepos 22 d. sprendimo Nr. T11-215 „Dėl Klaipėdos rajono savivaldybės strateginio planavimo komisijos sudarymo“ pakeitimo.  | Pakeista Klaipėdos rajono savivaldybės strateginio planavimo komisija, papildant šios komisijos sudėtį Klaipėdos rajono savivaldybės tarybos opozicijos atstovu – savivaldybės tarybos nariu, frakcijos „Kuriam kartu“ seniūnu Sigitu Karbausku. |
| T11-7 | Dėl Klaipėdos rajono savivaldybės tarybos 2019 m. gegužės 3 d. sprendimo Nr. T11-103 „Dėl Klaipėdos rajono savivaldybės tarybos komitetų sudarymo, jų narių skaičiaus ir įgaliojimų nustatymo“ pakeitimo.  | Pakeista Klaipėdos rajono savivaldybės tarybos Sveikatos apsaugos ir socialinės rūpybos komiteto sudėtis, įtraukiant naujai išrinktą Tarybos narį A. Vasylių.  |
| T11-8 | Dėl Klaipėdos rajono savivaldybės tarybos 2013 m. sausio 31 d. sprendimo Nr. T11-46 „Dėl Klaipėdos rajono savivaldybės tarybos veiklos reglamento patvirtinimo“ pakeitimo.  | Pakeisti Klaipėdos rajono savivaldybės tarybos veiklos reglamento 102, 147.1, 216 punktai. |
| T11-9 | Dėl pritarimo Klaipėdos rajono savivaldybės dalyvavimui projekte partnerio teisėmis.  | Pritarta Klaipėdos rajono savivaldybės dalyvavimui Valstybinės saugomų teritorijų tarnybos prie Aplinkos ministerijos vykdomame projekte Kelio ženklų projektavimas ir įrengimas valstybiniuose parkuose, draustiniuose, rezervatų ženklinimas (Kelio ženklų įrengimas prie vietinės reikšmės kelių) partnerio teisėmis.  |
| T11-10 | Dėl Klaipėdos rajono savivaldybės tarybos 2019 m. birželio 27 d. sprendimo Nr. T11-170 „Dėl Klaipėdos rajono savivaldybės bendruomenės sveikatos tarybos sudarymo“ pakeitimo.  | Pakeista Klaipėdos rajono savivaldybės bendruomenės sveikatos tarybos sudėtis. |
| T11-11 | Dėl Klaipėdos rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitos tvirtinimo.  | Patvirtinta Klaipėdos rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaita. |
| T11-12 | Dėl pritarimo Gargždų krašto muziejaus dalyvavimui partnerio teisėmis teikiant projekto paraišką pagal Švedijos instituto bendradarbiavimo Baltijos jūros regione programą.  | Pritarta Gargždų krašto muziejaus dalyvavimui partnerio teisėmis teikiant projekto paraišką (pagal Švedijos instituto bendradarbiavimo Baltijos jūros regione programą partnerio teisėmis).  |
| T11-13 | Dėl Klaipėdos rajono savivaldybės tarybos 2020 m. balandžio 16 d. sprendimo Nr. T11-118 „Dėl Klaipėdos rajono savivaldybės kultūros tarybos sudarymo“ pakeitimo.  | Pakeista Klaipėdos rajono savivaldybės kultūros tarybos sudėtis vietoje „Diana Ciparienė – Klaipėdos rajono savivaldybės Jono Lankučio bibliotekos direktoriaus pavaduotoja, laikinai einanti direktoriaus pareigas“ įrašant „Indra Tamašauskienė – Klaipėdos rajono savivaldybės Jono Lankučio bibliotekos direktorė“.  |
| T11-14 | Dėl Klaipėdos rajono savivaldybės tarybos 2020 m. gruodžio 17 d. sprendimo Nr. T11-462 „Dėl didžiausio leistino pareigybių skaičiaus Klaipėdos rajono paramos šeimai centre nustatymo“ pakeitimo.  | Nustatytas didžiausias leistinas pareigybių skaičius Klaipėdos rajono paramos šeimai centre – 72 etatai. |
| T11-15 | Dėl leidimo BĮ Gargždų socialinių paslaugų centrui pirkti autobusą.  | Leista BĮ Gargždų socialinių paslaugų centrui teisės aktų nustatyta tvarka pirkti ne daugiau kaip 17 vietų autobusą su keltuvu, pritaikytą vežti neįgaliuosius, kurio vertė neviršytų 85 000 eurų (su pridėtinės vertės mokesčiu). |
| T11-16 | Dėl leidimo BĮ Klaipėdos rajono paramos šeimai centrui nuomotis lengvąjį tarnybinį automobilį.  | Leista BĮ Klaipėdos rajono paramos šeimai centrui teisės aktų nustatyta tvarka nuomotis pagal veiklos nuomos sutartį vieną lengvąjį tarnybinį automobilį, turintį ne daugiau kaip 5 sėdimas vietas ir ne brangesnį kaip 19 500 eurų, ne ilgesniam nei 36 mėnesių laikotarpiui, mokant nuomos mokestį lygiomis dalimis. |
| T11-17 | Dėl leidimo BĮ Priekulės socialinių paslaugų centrui nuomotis lengvąjį tarnybinį automobilį.  | Leista BĮ Priekulės socialinių paslaugų centrui teisės aktų nustatyta tvarka nuomotis pagal veiklos nuomos sutartį vieną lengvąjį tarnybinį automobilį, turintį ne daugiau kaip 5 sėdimas vietas ir ne brangesnį kaip 19 500 eurų (be pridėtinės vertės mokesčio), ne ilgesniam nei 36 mėnesių laikotarpiui, mokant nuomos mokestį lygiomis dalimis. |
| T11-18 | Dėl Klaipėdos rajono savivaldybės tarybos 2020 m. gegužės 28 d. sprendimo Nr. T11-222 ,,Dėl Klaipėdos rajono savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“ pakeitimo.  | Pakeisti Klaipėdos rajono savivaldybės švietimo įstaigų darbuotojų pareigybių skaičiaus nustatymo normatyvai, įvedant Klaipėdos rajono švietimo centre metodininko (karjeros specialisto) 1 etatą. |
| T11-19 | Dėl Klaipėdos rajono savivaldybės tarybos 2021 m. kovo 25 d. sprendimo Nr. T11-97 „Dėl priėmimo į Klaipėdos rajono savivaldybės bendrojo ugdymo mokyklas tvarkos aprašo patvirtinimo“ pakeitimo.  | Pakeistas priėmimo į Klaipėdos rajono savivaldybės bendrojo ugdymo mokyklas tvarkos aprašo 1 priedas ir išdėstytas nauja redakcija, atsižvelgiant į tai, jog nuo 2021 m. rugsėjo 1 d. įvyko pokyčiai bendrojo ugdymo mokyklų tinkle ir naujai pastatytas Slengių mokyklos-daugiafunkcio centro skyriaus Jakuose. Atnaujintos rajono mokyklų aptarnavimo teritorijos. |
| T11-20 | Dėl specialiosios tikslinės dotacijos mokymo lėšų dalies, tenkančios Klaipėdos rajono savivaldybei, paskirstymo ir panaudojimo tvarkos aprašo patvirtinimo.  | Patvirtintas Specialiosios tikslinės dotacijos mokymo lėšų dalies, tenkančios Klaipėdos rajono savivaldybei, paskirstymo ir panaudojimo tvarkos aprašas.  |
| T11-21 | Dėl pritarimo UAB Klaipėdos regiono atliekų tvarkymo centro ir Klaipėdos rajono savivaldybės partnerystės sutarties pasirašymui.  | Pritarta partnerystės sutarties tarp UAB „Klaipėdos regiono atliekų tvarkymo centras“ ir Klaipėdos rajono savivaldybės pasirašymui. |
| T11-22 | Dėl Klaipėdos rajono savivaldybės priešgaisrinės tarnybos 2021 metų veiklos ataskaitos tvirtinimo.  | Patvirtinta Klaipėdos rajono savivaldybės priešgaisrinės tarnybos 2021 metų veiklos ataskaita. |
| T11-23 | Dėl leidimo BĮ Klaipėdos rajono savivaldybės priešgaisrinei tarnybai nuomotis lengvąjį tarnybinį automobilį.  | Leista BĮ Klaipėdos rajono savivaldybės Priešgaisrinei tarnybai teisės aktų nustatyta tvarka nuomotis pagal veiklos nuomos sutartį vieną lengvąjį tarnybinį automobilį, turintį ne daugiau kaip 5 sėdimas vietas ir ne brangesnį kaip 18 000 eurų (be pridėtinės vertės mokesčio), ne ilgesniam nei 36 mėnesių laikotarpiui, mokant nuomos mokestį lygiomis dalimis. |
| T11-24 | Dėl valstybės turto nurašymo.  | Pritarta nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Klaipėdos rajono savivaldybės patikėjimo teise valdomą ilgalaikį materialųjį turtą – mokyklinį M2 klasės autobusą „Mercedes Benz Sprinter-308“, valstybinis Nr. RVM 252. |
| T11-25 | Dėl sutikimo perimti Savivaldybės nuosavybėn Lietuvos nacionalinės Martyno Mažvydo bibliotekos patikėjimo teise valdomą perduodamą valstybės turtą.  | Sutikta priimti Savivaldybės nuosavybėn Lietuvos nacionalinės Martyno Mažvydo bibliotekos perduodamą materialųjį valstybės turtą – kompiuterius, televizorius, maršrutizatorius, spausdintuvus, projektorius, viešinimo stendus. Perimtą Savivaldybės nuosavybėn turtą perduoti valdyti patikėjimo teise Klaipėdos rajono J. Lankučio viešajai bibliotekai. |
| T11-26 | Dėl keleivių vežimo reguliariaisiais reisais vietinio susisiekimo maršrutais tarifų dydžių nustatymo.  | Pritarta 2 euro centais padidinti 1 km keleivių vežimo reguliariaisiais vietinio susisiekimo maršrutais tarifus. |
| T11-27 | Dėl nuompinigių už Klaipėdos rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo.  | Patvirtintas nuompinigių už Klaipėdos rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašas. |
| T11-28 | Dėl Klaipėdos rajono savivaldybės tarybos 2021 m. gegužės 27 d. sprendimo Nr. T11-163 „Dėl Klaipėdos rajono savivaldybės turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“ pakeitimo.  | Pakeisti Klaipėdos rajono savivaldybės turto viešo nuomos konkurso ir nuomos be konkurso organizavimo ir vykdymo tvarkos aprašo 6, 10, 38 ir 39 punktai.  |
| T11-29 | Dėl Savivaldybės infrastruktūros plėtros diferencijavimo koeficientų ir įmokos tarifų patvirtinimo.  | Patvirtinti savivaldybės infrastruktūros plėtros diferencijavimo koeficientai ir įmokų tarifai. |
| T11-30 | Dėl Klaipėdos rajono savivaldybės tarybos 2020 m. rugpjūčio 20 d. sprendimo Nr. T11-315 „Dėl perkamų (parduodamų) ar finansuojamų bendrųjų socialinių paslaugų, socialinės priežiūros ir socialinės globos kainų Klaipėdos rajono savivaldybės biudžetinėse įstaigose nustatymo“ pakeitimo.  | Patvirtinti Klaipėdos rajono savivaldybės biudžetinių įstaigų perkamų (parduodamų) ar finansuojamų socialinės globos kainų pakeitimai, įgyvendinant teisės aktų reikalavimus. |
| T11-31 | Dėl Klaipėdos rajono savivaldybės 2022 m. socialinių paslaugų plano patvirtinimo.  | Patvirtintas Klaipėdos rajono savivaldybės 2022 metų socialinių paslaugų planas. |
| T11-32 | Dėl Klaipėdos rajono savivaldybės tarybos 2020 m. gruodžio 17 d. sprendimo Nr. T11-461 „Dėl Klaipėdos rajono savivaldybės narkotikų kontrolės ir nusikalstamumo prevencijos komisijos sudarymo“ pakeitimo.  | Patikslinta Klaipėdos rajono savivaldybės narkotikų kontrolės ir nusikalstamumo prevencijos komisijos sudėtis. |
| T11-33 | Dėl Klaipėdos rajono savivaldybės tarybos 2020 m. rugpjūčio 20 d. sprendimo Nr. T11-330 „Dėl Klaipėdos rajono savivaldybės narkotikų kontrolės ir nusikalstamumo prevencijos komisijos veiklos nuostatų patvirtinimo“ pakeitimo.  | Pakeistas Klaipėdos rajono savivaldybės narkotikų kontrolės ir nusikalstamumo prevencijos komisijos veiklos nuostatų 14 punktas, kuriuo numatyta, jog komisijos posėdžiai organizuojami pagal poreikį. |
| T11-34 | Dėl viešosios įstaigos Klaipėdos krašto buriavimo sporto mokyklos „Žiemys“ 2022–2024 metų programos „Jaunųjų buriuotojų ugdymas“ patvirtinimo.  | Patvirtinta viešosios įstaigos Klaipėdos krašto buriavimo sporto mokyklos „Žiemys“ 2022–2024 metų programa „Jaunųjų buriuotojų ugdymas“. |
| T11-35 | Dėl minimalaus automobilių stovėjimo vietų skaičiaus sumažinimo.  | Pritarta sumažinti automobilių stovėjimo vietų skaičių rengiant gamybos paskirties pastato su administracinėmis patalpomis statybos projektą Žiedų g. 1, Gobergiškės k., Dauparų-Kvietinių sen., Statybos techniniame reglamente STR 2.06.04:2014 „Gatvės ir vietinės reikšmės keliai. Bendrieji reikalavimai“ 107 punkto 30 lentelėje nurodytą minimalų automobilių stovėjimo vietų skaičių, nustatant minimalų automobilių stovėjimo vietų skaičių 216 vietoje 490.  |
| T11-36 | Dėl Klaipėdos rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo patvirtinimo.  | Patvirtintas Klaipėdos rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas. |
| T11-37 | Dėl Klaipėdos rajono savivaldybės strateginio veiklos plano 2022–2024 m. tvirtinimo.  | Patvirtintas Klaipėdos rajono savivaldybės strateginis veiklos planas 2022–2024 m. |
| T11-38 | Dėl Klaipėdos rajono savivaldybės 2022 metų biudžeto patvirtinimo.  | Patvirtintas Klaipėdos rajono savivaldybės 2022 m. biudžetas. |
| T11-39 | Dėl kriterijų, pagal kuriuos nustatoma, kada Klaipėdos rajono savivaldybės infrastruktūros plėtros įmoka nemokama arba mokama dalimis ir Klaipėdos rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo.  | Patvirtintikriterijai, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis ir savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašas. |
| T11-40 | Dėl viešosios įstaigos „Gargždų futbolas“ 2022–2024 metų „Jaunųjų futbolininkų ugdymas“ programos patvirtinimo.  | Patvirtinta viešosios įstaigos „Gargždų futbolas“ 2022–2024 m. „Jaunųjų futbolininkų ugdymas“ programa. |

Visi šių sprendimų tekstai skelbiami Savivaldybės interneto svetainėje [www.klaipedos-r.lt](http://www.klaipedos-r.lt). – Teisinė informacija – Teisės aktai, o norminiai teisės aktai skelbiami ir Teisės aktų registre [www.e-tar.lt](http://www.e-tar.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_